CELEX: 32018R0190
Language: lv
Date: 2017-11-24 00:00:00
Title: Komisijas Deleģētā regula (ES) 2018/190 (2017. gada 24. novembris), ar ko groza Deleģēto regulu (ES) Nr. 1393/2014, ar kuru izveido izmetumu plānu dažām pelaģiskajām zvejniecībām, kas darbojas ziemeļrietumu ūdeņos

9.2.2018   
            
            
               LV
            
            
               Eiropas Savienības Oficiālais Vēstnesis
            
            
               L 36/8
            
         KOMISIJAS DELEĢĒTĀ REGULA (ES) 2018/190
   (2017. gada 24. novembris),
   ar ko groza Deleģēto regulu (ES) Nr. 1393/2014, ar kuru izveido izmetumu plānu dažām pelaģiskajām zvejniecībām, kas darbojas ziemeļrietumu ūdeņos
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 11. decembra Regulu (ES) Nr. 1380/2013 par kopējo zivsaimniecības politiku un ar ko groza Padomes Regulas (EK) Nr. 1954/2003 un (EK) Nr. 1224/2009 un atceļ Padomes Regulas (EK) Nr. 2371/2002 un (EK) Nr. 639/2004 un Padomes Lēmumu 2004/585/EK (1), un jo īpaši tās 15. panta 6. punktu un 18. panta 1. un 3. punktu,
   tā kā:
   
               (1)
            
            
               Regulas (ES) Nr. 1380/2013 mērķis ir pakāpeniski izskaust izmetumus visās Savienības zvejniecībās, ieviešot izkraušanas pienākumu attiecībā uz tādu sugu nozvejām, kurām noteikti nozvejas limiti.
            
         
               (2)
            
            
               Ar Regulas (ES) Nr. 1380/2013 15. panta 6. punktu Komisija ir pilnvarota, pamatojoties uz kopīgiem ieteikumiem, kurus, apspriežoties ar attiecīgajām konsultatīvajām padomēm, izstrādājušas dalībvalstis, uz laiku, kas nav ilgāks par trim gadiem, ar deleģētu aktu pieņemt vienreiz atjaunojamus izmetumu plānus.
            
         
               (3)
            
            
               Lai ar konkrētiem elastības mehānismiem atvieglotu izkraušanas pienākuma izpildi, ar Komisijas Deleģēto regulu (ES) Nr. 1393/2014 (2) ir izveidots izmetumu plāns dažām pelaģiskajām zvejniecībām, kas darbojas ziemeļrietumu ūdeņos.
            
         
               (4)
            
            
               Beļģija, Francija, Īrija, Nīderlande, Spānija un Apvienotā Karaliste ir tiešā veidā ieinteresētas ziemeļrietumu ūdeņu pārvaldībā. Pēc apspriešanās ar Ziemeļrietumu ūdeņu konsultatīvo padomi un Pelaģisko krājumu konsultatīvo padomi minētās dalībvalstis 2017. gada 31. maijā iesniedza Komisijai kopīgu ieteikumu.
            
         
               (5)
            
            
               Saskaņā ar Regulas (ES) Nr. 1380/2013 15. panta 5. punkta b) apakšpunktu drīkst noteikt atbrīvojumus no pienākuma izkraut visas nozvejas; to dara attiecībā uz sugām, kam ir zinātniski pierādīti augstas izdzīvotības rādītāji (“izdzīvotības atbrīvojumi”).
            
         
               (6)
            
            
               Kopīgajā ieteikumā ierosināts ar konkrētiem nosacījumiem izdzīvotības atbrīvojumu 2019. un 2020. gadā piemērot attiecībā uz makreli un siļķi, kas ICES VIIe un VIIf rajonā nozvejotas riņķvadu zvejniecībās, kurās kā mērķsugas zvejo bezkvotas sugas. Pierādījumi, kurus dalībvalstis iesniedza, lai pamatotu šo atbrīvojumu, tika izskatīti Zivsaimniecības zinātnes, tehnikas un ekonomikas komitejā (ZZTEK). ZZTEK secināja, ka ierosināto atbrīvojumu pamatojošie pierādījumi līdzinās tiem, kuri pamato iepriekšējā izmetumu plānā iekļautus citus atbrīvojumus un kurus ZZTEK jau ir novērtējusi. Arī saskaņā ar Regulas (ES) Nr. 1380/2013 15. panta 5. punkta c) apakšpunktu dažos gadījumos drīkst noteikt atbrīvojumus no pienākuma izkraut visas nozvejas; to dara, ja zinātniskie ieteikumi liecina, ka ir ļoti grūti panākt lielāku selektivitāti, vai ja nevēlamo nozveju manipulēšanas izmaksas ir nesamērīgi lielas (“de minimis atbrīvojumi”).
            
         
               (7)
            
            
               Kopīgajā ieteikumā ierosināts piemērot de minimis atbrīvojumu un atļaut izmest 2018. gadā līdz 6 % un 2019. un 2020. gadā līdz 5 % no putasu (Micromesistius poutassou) gada kopējās nozvejas rūpnieciskajās pelaģisko traleru zvejniecībās, kad minēto sugu ICES Vb, VI un VII rajonā zvejo kā mērķsugu un uz kuģa apstrādā, lai iegūtu surimi pamatsastāvdaļu. Attiecīgās dalībvalstis iesniedza pierādījumus par to, ka lielāku selektivitāti panākt nav iespējams un ka nevēlamo nozveju manipulēšanas izmaksas ir nesamērīgi lielas. ZZTEK izskatīja ierosināto atbrīvojumu un secināja, ka tas ir pietiekami labi pamatots. Tāpēc šo ierosināto atbrīvojumu var iekļaut Deleģētajā regulā (ES) Nr. 1393/2014.
            
         
               (8)
            
            
               Kopīgajā ieteikumā ierosināts piemērot de minimis atbrīvojumu un atļaut izmest 2018. gadā līdz 6 % un 2019. un 2020. gadā līdz 5 % no garspuru tunzivs (Thunnus alalunga) gada kopējās nozvejas, kas ICES VII rajonā gūta specializētajā garspuru tunzivs zvejā ar pāru pelaģisko trali (PTM). Dalībvalstis iesniedza pierādījumus par to, ka nevēlamo nozveju glabāšanas un manipulēšanas izmaksas jūrā un krastā ir nesamērīgi lielas. ZZTEK izskatīja dalībvalstu iesniegtos pierādījumus. ZZTEK novērtējumā ir norādīts uz augstākas kategorijas zivju atlasīšanas risku. Šajā sakarībā jāatzīmē, ka saskaņā ar Padomes Regulas (EK) Nr. 850/1998 (3) 19.a panta 3. punktu nozveju izmešanas aizliegumu nepiemēro attiecībā uz tādu sugu nozveju, kam saskaņā ar Regulas (ES) Nr. 1380/2013 15. panta 4. punktu nepiemēro izkraušanas pienākumu. Tāpēc šo ierosināto atbrīvojumu var iekļaut Deleģētajā regulā (ES) Nr. 1393/2014.
            
         
               (9)
            
            
               Kopīgajā ieteikumā ierosināts 2018., 2019. un 2020. gadā piemērot de minimis atbrīvojumu un atļaut izmest līdz 1 % no makreles (Scomber scombrus), stavridu (Trachurus ssp.), siļķes (Clupea harengus) un merlanga (Merlangius merlangus) gada kopējās nozvejas, kas mazo pelaģisko sugu zvejniecībās gūta ar pelaģiskajiem traleriem, kuru lielākais garums nepārsniedz 25 metrus un kuri ICES VIId rajonā ar pelaģisko trali (OTM un PTM) kā mērķsugas zvejo makreli, stavridas un siļķi. ZZTEK izskatīja zinātniskos pierādījumus, kurus dalībvalstis iesniedza, lai pamatotu šo ierosināto atbrīvojumu. ZZTEK atzīmēja, ka ierosinātais de minimis atbrīvojums varētu attiecīgās flotes stimulēt pielāgot savu darbību un turpināt meklēt veidus, kā uzlabot selektivitāti. Tāpēc attiecīgo atbrīvojumu var iekļaut Deleģētajā regulā (ES) Nr. 1393/2014.
            
         
               (10)
            
            
               Attiecīgi izmetumu plāna piemērošanas termiņš būtu jāpagarina līdz 2020. gada 31. decembrim.
            
         
               (11)
            
            
               Deleģētās regulas (ES) Nr. 1393/2014 2. pants paredz izdzīvotības atbrīvojumu, ko piemēro riņķvada zvejniecībās nozvejotai makrelei un siļķei. Šo pasākumu ZZTEK 2014. gadā novērtēja labvēlīgi. Komisija uzskata, ka minēto novērtējumu pamatojošie pierādījumi paliek spēkā arī uz turpmākajiem trijiem gadiem. Tāpēc ir lietderīgi šā pasākuma piemērošanas laikposmu pagarināt līdz 2020. gadam.
            
         
               (12)
            
            
               Deleģētā regula (ES) Nr. 1393/2014 un tās pielikums būtu attiecīgi jāgroza.
            
         
               (13)
            
            
               Šajā regulā paredzētie pasākumi tiešā veidā ietekmē Savienības kuģu saimniecisko darbību un zvejas sezonas plānošanu, tāpēc šai regulai būtu jāstājas spēkā tūlīt pēc tās publicēšanas. Ar Deleģēto regulu (ES) Nr. 1393/2014 izveidoto izmetumu plānu piemērot beigs 2017. gada 31. decembrī, tāpēc šī regula būtu jāpiemēro no 2018. gada 1. janvāra,
            
         IR PIEŅĒMUSI ŠO REGULU.
   1. pants
   Deleģēto regulu (ES) Nr. 1393/2014 groza šādi:
   
               1)
            
            
               regulas 2. pantam pievieno šādu 6. punktu:
               “6.   Atkāpjoties no Regulas (ES) Nr. 1380/2013 15. panta 1. punkta, izkraušanas pienākumu 2019. un 2020. gadā nepiemēro makreles un siļķes nozvejām, kas ICES VIIe un VIIf rajonā gūtas riņķvadu zvejniecībās, kurās kā mērķsugu zvejo bezkvotas pelaģiskās sugas, ar noteikumu, ka mutatis mutandis ir izpildītas šā panta 1.–5. punkta un šīs regulas 4. panta prasības.”;
            
         
               2)
            
            
               regulas 3. panta virsrakstu aizstāj ar šādu: “De minimis atbrīvojumi 2015., 2016. un 2017. gadā”;
            
         
               3)
            
            
               iekļauj šādu 3.a pantu:
               “3.a pants
               
                  De minimis atbrīvojumi 2018., 2019. un 2020. gadā
               Atkāpjoties no Regulas (ES) Nr. 1380/2013 15. panta 1. punkta, drīkst izmest šādus daudzumus:
               
                           a)
                        
                        
                           2018. gadā līdz 6 % un 2019. un 2020. gadā līdz 5 % no putasu (Micromesistius poutassou) gada kopējās nozvejas rūpnieciskajās pelaģisko traleru zvejniecībās, kad minēto sugu ICES Vb, VI un VII rajonā zvejo kā mērķsugu un uz kuģa apstrādā, lai iegūtu surimi pamatsastāvdaļu;
                        
                     
                           b)
                        
                        
                           2018. gadā līdz 6 % un 2019. un 2020. gadā līdz 5 % no garspuru tunzivs (Thunnus alalunga) gada kopējās nozvejas, kas ICES VII apakšapgabalā gūta specializētajā garspuru tunzivs zvejā ar pāru pelaģisko trali (PTM);
                        
                     
                           c)
                        
                        
                           2018., 2019. un 2020. gadā līdz 1 % no makreles (Scomber scombrus), stavridu (Trachurus spp.), siļķes (Clupea harengus) un merlanga (Merlangius merlangus) gada kopējās nozvejas, kas gūta ar pelaģiskajiem traleriem, kuru lielākais garums nepārsniedz 25 metrus un kuri ICES VIId rajonā ar pelaģisko trali (OTM un PTM) kā mērķsugu zvejo makreli, stavridas un siļķi.”;
                        
                     
         
               4)
            
            
               regulas 5. panta otro daļu aizstāj ar šādu:
               “To piemēro no 2015. gada 1. janvāra līdz 2020. gada 31. decembrim.”;
            
         
               5)
            
            
               pielikumu aizstāj ar šīs regulas pielikuma tekstu.
            
         2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2018. gada 1. janvāra.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 24. novembrī
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 354, 28.12.2013., 22. lpp.
   
   
      (2)  Komisijas 2014. gada 20. oktobra Deleģētā regula (ES) Nr. 1393/2014, ar kuru izveido izmetumu plānu dažām pelaģiskajām zvejniecībām, kas darbojas ziemeļrietumu ūdeņos (OV L 370, 30.12.2014., 25. lpp.).
   
      (3)  Padomes 1998. gada 30. marta Regula (EK) Nr. 850/98 par zvejas resursu saglabāšanu, izmantojot tehniskos līdzekļus jūras organismu mazuļu aizsardzībai (OV L 125, 27.4.1998., 1. lpp.).
   
      PIELIKUMS
      
                  1.
               
               
                  Zvejniecības ICES Vb, VIa, VIb zonā
                  
                              
                                 Kods
                              
                           
                           
                              
                                 Pelaģiskie zvejas rīki
                              
                           
                           
                              
                                 Mērķsugas, kam noteiktas kvotas
                              
                           
                        
                              OTB
                           
                           
                              Grunts traļi ar traļu durvīm
                           
                           
                              Makrele, siļķe, stavridas, putasu, kaproīdas, argentīnas
                           
                        
                              OTM
                           
                           
                              Pelaģiskie traļi ar traļu durvīm (citi)
                           
                           
                              Makrele, siļķe, stavridas, putasu, kaproīdas, argentīnas
                           
                        
                              PTB
                           
                           
                              Pāru grunts traļi (citi)
                           
                           
                              Makrele
                           
                        
                              PTM
                           
                           
                              Pāru pelaģiskie traļi
                           
                           
                              Siļķe, makrele, stavridas
                           
                        
                              PS
                           
                           
                              Riņķvadi
                           
                           
                              Makrele, putasu
                           
                        
                              LHM
                           
                           
                              Rokas āķu rindas
                           
                           
                              Makrele
                           
                        
                              LTL
                           
                           
                              Velcējamas āķu rindas
                           
                           
                              Makrele
                           
                        
            
                  2.
               
               
                  Zvejniecības ICES VII zonā (izņemot ICES VIIa, VIId un VIIe zonu)
                  
                              
                                 Kods
                              
                           
                           
                              
                                 Pelaģiskie zvejas rīki
                              
                           
                           
                              
                                 Mērķsugas, kam noteiktas kvotas
                              
                           
                        
                              LHM
                           
                           
                              Rokas āķu rindas
                           
                           
                              Makrele
                           
                        
                              LTL
                           
                           
                              Velcējamas āķu rindas un makšķerrīki
                           
                           
                              Garspuru tunzivs
                           
                        
                              PTM
                           
                           
                              Pāru pelaģiskie traļi
                           
                           
                              Putasu, makrele, stavridas, garspuru tunzivs, kaproīdas, siļķe
                           
                        
                              OTM
                           
                           
                              Pelaģiskie traļi ar traļu durvīm
                           
                           
                              Putasu, makrele, stavridas, kaproīdas, siļķe, garspuru tunzivs
                           
                        
                              OTB
                           
                           
                              Grunts traļi ar traļu durvīm
                           
                           
                              Siļķe
                           
                        
                              PS
                           
                           
                              Riņķvadi
                           
                           
                              Makrele, stavridas
                           
                        
            
                  3.
               
               
                  Zvejniecības ICES VIId un VIIe zonā
                  
                              
                                 Kods
                              
                           
                           
                              
                                 Pelaģiskie zvejas rīki
                              
                           
                           
                              
                                 Mērķsugas, kam noteiktas kvotas
                              
                           
                        
                              OTB
                           
                           
                              Traļi ar traļu durvīm (sīkāk neprecizēti)
                           
                           
                              Brētliņa
                           
                        
                              GND
                           
                           
                              Dreifējošie tīkli
                           
                           
                              Makrele, siļķe
                           
                        
                              LHM
                           
                           
                              Rokas āķu rindas un makšķerkāta āķu rindas
                           
                           
                              Makrele
                           
                        
                              OTM
                           
                           
                              Pelaģiskie traļi ar traļu durvīm (citi)
                           
                           
                              Brētliņa, stavridas, makrele, siļķe, kaproīdas
                           
                        
                              PTM
                           
                           
                              Pāru pelaģiskie traļi (citi)
                           
                           
                              Stavridas
                           
                        
                              PS
                           
                           
                              Riņķvadi
                           
                           
                              Makrele, stavridas
                           
                        
            
                  4.
               
               
                  Zvejniecības ICES VIIa zonā
                  
                              
                                 Kods
                              
                           
                           
                              
                                 Pelaģiskie zvejas rīki
                              
                           
                           
                              
                                 Mērķsugas, kam noteiktas kvotas
                              
                           
                        
                              OTM
                           
                           
                              Pelaģiskie traļi ar traļu durvīm
                           
                           
                              Siļķe
                           
                        
                              PTM
                           
                           
                              Pāru pelaģiskie traļi
                           
                           
                              Siļķe
                           
                        
                              LHM
                           
                           
                              Rokas āķu rindas
                           
                           
                              Makrele
                           
                        
                              GNS
                           
                           
                              Žaunu tīkli
                           
                           
                              Siļķe